# Ameerika Filosoofiaselts

Ameerika Filosoofiaseltsi asutaja ja esimene president Benjamin Franklin
Philosophical Hall Philadelphias, Ameerika Filosoofiaseltsi esindushoone idafassaad. Üle tee peaaegu vastas asub Library Hall
Philosophical Halli läänefassaad. Siit läbi pargi mõnikümmend meetrit lääne suunas jääb UNESCO maailmapärandi nimistusse kuuluv Vabaduse Palee
Vaade Fifth Streeti ja Chestnut Streeti nurgalahendusele (1919. a). Philosophical Hall jääb Old City Hallist (nurgapealne maja) vasakule (pildil maja ees hobutramm). Vabaduse Palee jääb Old City Hallist paremale (torniga hoone pildi servas)
APSi liige (1780) Thomas Jefferson. Jefferson valiti 3. märtsil 1797 APSi presidendiks, järgmisel päeval USA asepresidendiks
 USA tolle aja tähtsamaid raamatukogusid Library Company of Philadelphia (1800. aasta paiku). Hoone projekti autor on William Thornton (1789), kes mõned aastad hiljem (1793) võidab prestiižse Kapitooliumi hoone projektikonkursi
Library Hall, Ameerika Filosoofiaseltsi raamatukogu (ehitati 1957–1959), mille fassaad jäljendab originaalilähedaselt omaaegset William Thorntoni autorilahendust
 APSi välisliige (1787) William Thornton, Briti ja USA arhitekt, arst, kunstnik ja leiutaja; Library Halli projekteerija
**Ameerika Filosoofiaselts** (inglise keeles *American Philosophical Society*, lühend **APS**) on rahvusvahelise mainega õpetatud selts Ameerika Ühendriikides.

Ameerika Filosoofiaselts asutati 1743. aastal Philadelphias. See on vanim õpetatud selts Ameerika Ühendriikides. 270-aastase tegutsemissaja jooksul on filosoofiaselts mänginud olulist rolli ameerika kultuuri- ja vaimuelus.

APS erineb teistest teadusühingutest sellega, et liikmeteks valitakse lisaks juhtivatele teadlastele väga erinevatelt teadusdistsipliinidelt ka loomeinimesi, poliitikuid, erinevate kutsealade tipptegijaid ning avaliku ja erasektori arvamusliidreid.

## Ajalugu

Kaks aastat pärast Benjamin Franklini poolt Philadelphias kooli rajamist (1740) – millest kujunes varsti kolledž ja hiljem Pennsylvania Ülikool – asutati samas linnas Franklini eestvedamisel õpetatud selts **Philosophical Society**. Eesmärgiks püstitati "edendada kasulikke teadmisi" loodus- ja humanitaarteadustes.

Sel ajal, kui Benjamin Franklin ja tema sõbrad otsustasid asutada Philosophical Society (1743), uurisid nad tundma loodusmaailma ja selle seaduspärasusi ning nimetasid end loodusfilosoofideks (*natural philosopher*s). Tänapäeva vaatevinklist vaadatuna nimetataks neid teadlasteks. Aga seltsi nimesse jäi "philosophical" alles.

1740. aastatel seltsi tegevus soikus, kuid 1767. aastast hakkas taas elavnema. 1769. aastal Philosophical Society ühines ühinguga American Society for Promoting Useful Knowledge. Ühinemise tulemusena valiti seltsile ka uus nimi: "American Philosophical Society Held at Philadelphia for Promoting Useful Knowledge". Kuid käibele läks nimest lühem versioon "American Philosophical Society" – see ongi seltsi tänane ametlik nimi.

Kuigi olles eraorganisatsioon, täitis Ameerika Filosoofiaselts umbes aastani 1840 paljusid rahvusliku teaduste akadeemia ja rahvusraamatukogu ning muuseumi funktsioone. (Näiteks NAS kui riiklik teaduste akadeemia asutati alles 1869. aastal)

19. sajandi teises pooles olid APSi eelishuvid seotud ameerika paleontoloogia, geoloogia, astronoomiliste ja meteoroloogiliste vaatlustega, samuti India rahvaste etnoloogiaga.

## Liikmeskond

Ameerika Filosoofiaseltsil oli 2013. aasta aprilli seisuga **1019 liiget**, sealhulgas 884 residentset liiget ja 175 välismaist liiget.

Seltsi varasemate liikmete seas on olnud arvukalt USA rajajaid (*Founding Fathers of the United States*) ja teisi väljapaistvaid poliitikuid, ametnikke, mõtlejaid ja sõjakangelasi, sealhulgas George Washington (valitud seltsi liikmeks aastal 1780), John Adams (1780), Thomas Jefferson (1780), Alexander Hamilton (1780), James McHenry (1785), Thomas Paine (1785), Owen Biddle, Benjamin Rush, James Madison (1785), Michael Hillegas, John Marshall, John Andrews (1786) ja Nicholas Biddle (1813), samuti Ameerika Iseseisvussõjas ameeriklaste vabaduse eest võidelnud välismaalased Gilbert du Motier, Marquis de Lafayette (1781), Friedrich Wilhelm von Steuben (1780) ja Tadeusz Kościuszko (1785).

Hilisemate liikmete seas on olnud silmapaistvaid teadlasi ja leidureid, teiste seas Alexander von Humboldt, Robert Fulton, Carl Friedrich Gauss, Charles Darwin, James Clerk Maxwell, Louis Pasteur, Alexander Graham Bell, Thomas Edison, Nikola Tesla, Margaret Mead, J. Robert Oppenheimer ja Willard Van Orman Quine.

Tuntumaid praeguseid liikmeid on Stephen Hawking, Edward Osborne Wilson, Noam Chomsky ja Roger Penrose.

Liikmete hulgas on olnud üle 200 Nobeli auhinna laureaadi, sealhulgas Albert Einstein, kaks Nobeli auhinda saanud Marie Curie, Linus Pauling ja John Bardeen ning rahuauhinna laureaadid Theodore Roosevelt, Fridtjof Nansen, Nicholas Murray Butler, George Catlett Marshall, Ralph Bunche, Nelson Mandela, Frederik Willem de Klerk, James Earl Carter ja Albert A. Gore.

USA presidente on teisigi lisaks eespool mainitutele, kes on pälvinud Ameerika Filosoofiaseltsi liikmestaatuse – John Quincy Adams, Ulysses Simpson Grant, William Howard Taft ja Woodrow Wilson.

## Ameerika Filosoofiaseltsi presidendid

Benjamin Franklin oli Ameerika Filosoofiaseltsi esimene president (kuni oma surmani 1790).

Thomas Jefferson juhtis presidendina APSi tööd 18 aastat 1797–1815, seejuures aastail 1801–1809 oli ta ühtlasi ka Ameerika Ühendriikide kolmas president.

Aastal 1987 valiti APSi presidendiks psühholoog Eliot Stellar, kes oli ametis kuni oma surmani 1993. aastal.

Praegu juhib Ameerika Filosoofiaseltsi kirurgiateadlane Clyde F. Barker, kes valiti presidendiametisse ka teiseks ametiajaks (2014–2017). Barker vahetas 2011. aastal sellel postil välja surma läbi lahkunud Baruch Samuel Blumbergi, kes valiti ametisse 2005. aastal.

Blumbergi eelkäija APSi presidenditoolis oli kauaaegne Cornelli Ülikooli president Frank H. T. Rhodes.

## Philosophical Hall

Filosoofiaseltsil ei olnud oma maja, kõik üritused peeti renditud ruumides. Aastal 1783 võttis APS vastu otsuse ehitada endale residents.

Ameerika Filosoofiaseltsi esindushoone Philosophical Hall ehitatigi aastail 1785–1789 Vabaduse Palee lähistele. Hoone projekteeris värskelt APSi liikmeks valitud Samuel Vaughan, Briti kaupmees, plantaator ja poliitik, kes Iseseisvussõja lõppedes külastas mitu korda pikemalt Ameerikat ning lõi kaasa filosoofiaseltsi edendamisel. Hoone oli tol ajal levima hakanud föderaalstiilis. Järgnevail aastail rajati samas stiilis APSi peamaja kõrvale linna raekoda Old City Hall, millest sai ühtlasi ka Fifth Streeti ja Chestnut Streeti nurga arhitektuuriliselt ilmestav lahendus.

Valminud Philosophical Hall oli seltsi hetkevajadusi arvestades esialgu üsna ruumikas, sinna mahtus lahedasti ära ka majja kolinud raamatukogu. Osa ruume renditi välja, sealhulgas ka Pennsylvania ülikoolile loenguruumideks. Tasapisi APSi vajadused siiski kasvasid ning ruumide edasine väljarentimine lõpetati. 19. sajandi lõpul ehitati raamatukogu laiendamiseks hoonele kolmas korrus. Kuid tulemuseks oli see, et arhitektuuriline välisilme sai kannatada ja sellisena see linnapilti ei sobinud. Ehitis restaureeriti aastatel 1948–1950. Selle käigus lammutati kolmas korrus ja taastati ehitise algne projektijärgne olukord. Raamatukogul tuli majast välja kolida ja jälle rendipinnale asuda.

Philosophical Hall arvati Vabaduse rahvusliku ajaloopargi (*Independence National Historical Park*) koosseisus 1966. aastal ajaloomälestiseks. Aastal 2001 avati majas pärast ümberkorraldusi külastajatele Ameerika filosoofiaseltsi muuseum.

## Library Hall

Edendamaks raamatukogundust Philadelphias, asutas Benjamin Franklin 1931. aastal mittetulundusühingu Library Company of Philadelphia. Pool sajandit hiljem laskis ühing ehitada uue raamatukogu filosoofiaseltsi peamaja vastas.

Projektikonkursi võitis arhitektuuris asjaarmastaja William Thornton. Aberdeeni Ülikoolis meditsiinidoktoriks saanud Thornton projekteeris oma elu esimese hooneprojekti Palladio stiilis. Mitmel alal andeka inimesena tuli tal ka projekteerimine kenasti välja.

Hoone oli punastest tellistest valgete pilastritega, katusel balustraad. Võlvitud ukseava kohal oli sellega sarnane võlvitud nišš, kuhu paigutati itaalia skulptori Francesco Lazzarini loodud Benjamin Franklini marmorskulptuur. Hoone valmis 1791. aastal (ehitusaastad 1789–1791).

Hoone vahetas omanikku 1884. aastal. Laiendamaks oma äri, laskis uus omanik 1887. aastal maja lammutada. Kuid seoses Vabaduse rahvusliku ajaloopargi rajamisega 1950. aastate keskel ärihoone laiendus lammutati ning selle kohale laskis Ameerika Filosoofiaselts uue omanikuna ehitada aastail 1957–1959 raamatukogu. Hoone South Fifth Streeti poolne fassaad ennistati originaalilähedaselt omaaegset William Thorntoni lahendust järgides.

## Struktuur

Organisatsiooniliselt jagunevad APSi liikmed viie klassi vahel. Klassid jagunevad omakorda sektsioonideks:

### Klass 1. Matemaatika ja füüsikateadused

* 101 Astronoomia
* 102 Keemia ja keemiline biokeemia
* 103 Inseneriteadused
* 104 Matemaatika
* 105 Füüsikalised geoteadused
* 106 Füüsika

### Klass 2. Bioteadused

* 201 Molekulaarbioloogia ja biokeemia
* 202 Rakubioloogia ja arengubioloogia
* 203 Evolutsioonibioloogia, ökoloogia, süstemaatika, populatsioonigeneetika, paleontoloogia ja füüsiline antropoloogia
* 204 Meditsiiniteadus, kirurgiateadus, patoloogia ja immunoloogia
* 205 Mikrobioloogia
* 206 Füsioloogia, biofüüsika ja farmakoloogia
* 207 Geneetika
* 208 Botaanika
* 209 Neurobioloogia
* 210 Käitumisbioloogia, psühholoogia, etoloogia ja loomade käitumine
* 211 Üldbioloogiateadused

### Klass 3. Sotsiaalteadused

* 301 Antropoloogia, demograafia, psühholoogia ja sotsioloogia
* 302 Majandusteadus
* 303 Ajalugu alates 1715. aastast
* 304 Õigusteadus ja politoloogia

### Klass 4. Humanitaarteadused

* 401 Arheoloogia
* 402 Kunstikriitika ja kirjanduskriitika
* 403 Kultuuriantropoloogia
* 404 Kunstiajalugu, kirjandusajalugu, religiooniajalugu ja teadusajalugu
* 405 Ajalugu ja filoloogia, Ida ja Lääs läbi 17. sajandi
* 406 Lingvistika
* 407 Filosoofia

### Klass 5. Kunstid, kutsealad ning avaliku ja erasektori arvamusliidrid

* 501 Loomeinimesed
* 502 Arstid, teoloogid, advokaadid, juristid, arhitektid ja teiste kutsealade esindajad
* 503 Haldurid, pankurid ning avaliku või erasektori arvamusliidrid
* 504 Erialateadlased (*Scholars in the Professions*)

## Väljaantavad autasud

Ameerika Filosoofiaselts annab välja mitmeid autasusid, sealhulgas:

* Magalhãesi preemia navigatsiooni, astronoomia ja loodusfilosoofia valdkondades (asutati aastal 1786)
* Benjamin Franklini medal (asutati aastal 1906, alates 1993. aastast kaks kategooriat: teadus ja avalik teenistus)
* Lashley auhind neurobioloogia alal (1957)
* Barzuni auhind kultuuriajaloo alal (1993)
* Thomas Jeffersoni medal kunsti, humanitaarteaduste ja sotsiaalteaduste valdkondades (1993)

## Eestiga seotud Ameerika Filosoofiaseltsi liikmed

* 1804 – Alexander von Humboldt, saksa loodusteadlane, hilisem Tartu ülikooli audoktor (1827).
* 1820 – Jöns Jakob Berzelius, rootsi keemik ja mineraloog, hilisem Tartu ülikooli audoktor (1827).
* 1824 – Adam Johann von Krusenstern, Vene meresõitja; ostis 1801. aastal Kiltsi mõisa, kus elas seal oma viimased eluaastad (suri 1846).
* 1853 – Friedrich Georg Wilhelm Struve, Vene astronoom ja geodeet, Tartu Tähetorni direktor (1820–1839)
* 1912 – Wilhelm Ostwald, Vene-Saksa keemik, Tartu ülikooli õppejõud (1877–1881), Nobeli auhinna laureaat (1909)
* 1932 – Ivan Pavlov, vene füsioloog, Nobeli auhinna laureaat, Tartu ülikooli audoktor (1924)
* 1952 – George F. Kennan, USA diplomaat ja politoloog. Olnud diplomaatilisel tööl USA Tallinna saatkonnas (1925–1929). Teda on autasustatud Eesti teenetemärgiga (1996).
* 1979 – Jakov Zeldovitš, Vene füüsik, keemik ja kosmoloog, alates 1962. aastast juhatanud Tõraveres kosmoloogia seminare, alates 1972. aastast koostöö Jaan Einasto töögrupiga Tõravere observatooriumist. Einasto artikli kaasautor ajakirjas Nature (1982).
* 1994 – Vjatšeslav Vsevolodovitš Ivanov, vene keeleteadlane ja semiootik, üks Tartu-Moskva semiootikakoolkonna rajajaid

## APSi liikmeid 18. sajandist

APSi välisliige (1785) Tadeusz Kościuszko, Rzeczpospolita ja USA sõjaväelane
* John Bartram, ameerika botaanik.
* Owen Biddle, ameerika kellameister ja astronoom
* Jekaterina Romanovna Daškova, vene kirjanik ja ühiskonnategelane; Venemaa Akadeemia rajajaid
* Frederick William Herschel, saksa päritolu Briti astronoom ja teleskoobivalmistaja
* Thomas Jefferson, USA kolmas president ja USA rajajaid (*Founding Father of the United States*). Virginia Ülikooli asutaja. Jefferson huvitus teadusest, leiutistest, arhitektuurist, religioonist ja filosoofiast.
* Tadeusz Kościuszko, Rzeczpospolita ja USA sõjaväelane, võitles Ameerika Iseseisvussõjas
* Benjamin Henry Latrobe, Briti-USA arhitekt, Kapitooliumi hoone projekti autoreid
* Antoine Lavoisier, prantsuse keemik
* Carl von Linné, rootsi botaanik
* Humphry Marshall, ameerika botaanik, ameerika dendroloogia rajajaid
* Thomas Paine, ameerika kirjanik, filosoof, publitsist ja USA rajajaid.
* David Rittenhouse, ameerika astronoom, leiutaja, kellameister, matemaatik ja maamõõtja
* Benjamin Rush, ameerika arst, kirjanik, humanitaarteadlane ja USA rajajaid
* William Thornton, Briti ja USA arhitekt, arst, kunstnik ja leiutaja; Library Halli projekteerija ja Kapitooliumi hoone arhitektuurikonkursi võitja
* John Vaughan, Briti päritolu USA veinikaupmees, filantroop ja kauaaegne APSi laekur ja raamatukoguhoidja
* Samuel Vaughan, Briti kaupmees, plantaator, APSi esindushoone Philosophical Halli eskiiskavandi autor
* Caspar Wistar, ameerika arst ja anatoom

## APSi liikmeid 19. sajandist

* Alexander Emmanuel Agassiz, Šveitsi päritolu USA geoloog, mäeinsener, merezooloog
* Elizabeth Cabot Agassiz, ameerika haridustegelane
* Louis Agassiz, Šveitsi ja USA loodusteadlane, paleontoloog ja glatsioloogia rajajaid
* John James Audubon, ameerika ornitoloog, loodusteadlane ja animalist

 APSi liige (1809) Robert Fulton, ameerika insener ja leiutaja
* James Mark Baldwin, ameerika filosoof ja psühholoog
* Matthias W. Baldwin, ameerika leiutaja ja auruvedurite tootja
* Alexander Graham Bell, šoti päritolu USA teadlane ja leiutaja
* Friedrich Bessel, saksa matemaatik ja astronoom
* Henry Bessemer, Briti leiutaja ja insener
* James McKeen Cattell, ameerika psühholoog, esimene psühholoogiaprofessor Ameerika Ühendriikides
* James Fenimore Cooper, ameerika kirjanik
* James Dwight Dana, ameerika geoloog, vulkanoloog ja zooloog
* Charles Darwin, Briti loodusuurija
* George Darwin, Briti astronoom ja matemaatik
* Thomas Edison, ameerika leiutaja ja ärimees
* Ralph Waldo Emerson, ameerika kirjanik ja filosoof
* Michael Faraday, Briti füüsik ja keemik
* Robert Fulton, ameerika insener ja leiutaja
* Horace Howard Furness, ameerika šeikspiroloog
* William Henry Furness III, ameerika arst ja etnograaf
* Carl Friedrich Gauss, saksa matemaatik, astronoom ja füüsik
* Jacob Grimm, saksa keeleteadlane ja muinasjuttude koguja
* Ernst Haeckel, saksa bioloog, loodusteadlane, filosoof, kunstnik ja meditsiiniteadlane
* John Herschel, Briti astronoom, füüsik, teaduse populariseerija ja fotograafia arendajaid

 APSi liige (1896) Nikola Tesla, USA leiutaja, elektri- ja mehaanikainsener ning füüsik
* Wilhelm von Humboldt, saksa keeleteadlane, filosoof, riigimees ja diplomaat
* Horace Jayne, ameerika zooloog
* Aleksandr Karpinski, vene geoloog ja mineraloog
* Gustav Kirchhoff, saksa füüsik
* Henry Charles Lea, ameerika ajaloolane
* Isaac Lea, ameerika konhioloog ja geoloog
* William Edmond Logan, Kanada geoloog ja geoloogiline kartograaf
* James Clerk Maxwell, šoti füüsik ja matemaatik
* John Stuart Mill, Briti filosoof ja majandusteadlane
* Maria Mitchell, ameerika astronoom
* Silas Weir Mitchell, ameerika arst ja kirjanik
* Samuel Morse, ameerika leiutaja ja maalikunstnik
* Fridtjof Nansen, norra polaaruurija, okeanograaf ja ühiskonnategelane, Nobeli rahuauhinna laureaat
* Richard Owen, Briti bioloog, võrdlevanatoom ja paleontoloog
* Hans Christian Ørsted, taani füüsik ja keemik
* Louis Pasteur, prantsuse mikrobioloog ja keemik
* Henri Poincaré, prantsuse matemaatik, astronoom, füüsik ja teadusfilosoof
* George Brooke Roberts, ameerika ehitusinsener ja Pennsylvania Railroadi president
* Fairman Rogers, ameerika ehitusinsener ja filantroop
* Wilhelm Conrad Röntgen, saksa füüsik, Nobeli auhinna laureaat
* John Sartain, ameerika kunstnik, metsotintotehnika esmakasutajaid USAs
* William Strickland, ameerika arhitekt
* Nikola Tesla, serbia päritolu USA leiutaja, elektri- ja mehaanikainsener ning füüsik
* Alfred Russel Wallace, Briti loodusteadlane ja biogeograaf
* Owen Wister, ameerika kirjanik

## APSi liikmeid 20. sajandi esimesest poolest

#### Ameerika liikmeid

APSi liige (1930) Richard Evelyn Byrd, ameerika polaaruurija, nelja Antarktika ekspeditsiooni juht
APSi liige (1941) Theodore von Kármán, USA õhusõidukite ja kosmoseaparaatide insener
APSi liige (1938) John von Neumann, Ungari-USA matemaatik
* Hans Bethe, saksa ja USA tuumafüüsik, Nobeli auhinna laureaat
* Franz Boas, Saksa juudi päritolu USA antropoloog, kultuuriantropoloogia rajajaid
* Nicholas Murray Butler, ameerika filosoof, diplomaat ja haridustegelane, Nobeli rahuauhinna laureaat
* Richard Evelyn Byrd, ameerika polaaruurija ja lendur, nelja Antarktika ekspeditsiooni juht
* Subrahmanyam Chandrasekhar, India-USA astrofüüsik
* Gerty Cori, ameerika biokeemik, Nobeli auhinna laureaat
* John Dewey, ameerika filosoof ja psühholoog
* Theodosius Dobzhansky, USA geneetik ja evolutsioonibioloog
* Eugene Floyd Dubois, ameerika arstiteadlane ja füsioloog
* Enrico Fermi, itaalia ja USA füüsik, Nobeli auhinna laureaat
* Robert Frost, ameerika luuletaja
* Grove Karl Gilbert, ameerika geoloog ja geomorfoloog
* Edwin Powell Hubble, ameerika astronoom
* Theodore von Kármán, Ungari-USA matemaatik, õhusõidukite ja kosmoseaparaatide insener ja füüsik
* Fiske Kimball, ameerika arhitekt, arhitektuuriajaloolane ja muuseumi direktor
* Joseph Leidy, ameerika paleontoloog
* Walter Lippmann, ameerika kirjanik, ajakirjanik ja poliitikakommentaator
* Arthur Lovejoy, ameerika filosoof ja ideedeajaloolane
* Thomas Mann, saksa kirjanik, Nobeli kirjandusauhinna laureaat (1929). Aastail 1938–1952 elas USAs.
* Barbara McClintock, ameerika tsütogeneetik, Nobeli auhinna laureaat
* Albert Abraham Michelson, ameerika füüsik, Nobeli auhinna laureaat
* Thomas Morgan, ameerika geneetik ja evolutsioonibioloog, Nobeli auhinna laureaat
* Samuel Eliot Morison, ameerika ajaloolane; kontradmiral
* John von Neumann, juudi päritolu Ungari-USA matemaatik
* J. Robert Oppenheimer, ameerika füüsik
* Thomas Burr Osborne, ameerika biokeemik
* Linus Pauling, USA keemik, biokeemik, kristallograaf, molekulaarbioloog ja meditsiiniteadlane
* Cecilia Payne-Gaposchkin, Briti ja USA astronoom ja astrofüüsik
* Agnes Repplier, ameerika esseist
* John D. Rockefeller, juunior, ameerika filantroop
* Carl-Gustaf Rossby, Rootsi-USA meteoroloog
* Henry Norris Russell, ameerika astronoom
* Edward Sapir, ameerika antropoloog ja keeleteadlane
* George Gaylord Simpson, ameerika paleontoloog
* Harlow Shapley, ameerika astronoom
* Burrhus Frederic Skinner, ameerika psühholoog ja biheiviorist; 20 ülikooli audoktor
* Wendell Meredith Stanley, ameerika biokeemik ja viroloog, Nobeli auhinna laureaat
* Otto Struve, vene päritolu USA astronoom
* Harald Sverdrup, norra okeanograaf ja meteoroloog, aastail 1936–1948 Californias asuva Scripps Institution of Oceanography direktor.
* Vladimir Zworykin, vene päritolu USA leiutaja ja insener, televisioonitehnoloogia leiutajaid
* Frederick Winslow Taylor, ameerika mehaanikainsener
* Stephen Timoshenko, ukraina päritolu USA mehaanikateadlane
* Henry Washington, ameerika geoloog
* Hermann Weyl, saksa ja USA matemaatik, füüsik ja filosoof
* Sewall Wright, ameerika populatsioonigeneetik ja evolutsiooniteoreetik

#### Välisliikmeid

* Svante Arrhenius, rootsi füüsik ja keemik, Nobeli auhinna laureaat
* Niels Bohr, taani füüsik, Nobeli auhinna laureaat
* Harald Bohr, taani matemaatik
* William Lawrence Bragg, Austraalia päritolu Briti füüsik ja kristallograaf, Nobeli auhind 25-aastaselt
* Louis de Broglie, prantsuse füüsik, Nobeli auhinna laureaat
* James Chadwick, Briti füüsik, Nobeli auhinna laureaat
* Benedetto Croce, itaalia filosoof, poliitik ja ajaloolane
* Marie Curie, Poola-Prantsuse füüsik ja keemik, Nobeli auhinna laureaat
* Paul Dirac, Briti füüsik, Nobeli auhinna laureaat

APSi välisliige (1906) Dmitri Mendelejev, vene keemik, keemiliste elementide perioodilisussüsteemi looja
* Arthur Eddington, Briti astrofüüsik
* Albert Einstein, USA füüsik, Nobeli auhinna laureaat
* Werner Heisenberg, saksa füüsik, Nobeli auhinna laureaat
* David Hilbert, saksa matemaatik
* Georges Lemaître, Belgia preester, astronoom ja kosmoloog
* Guglielmo Marconi, itaalia raadiotehnikainsener, Nobeli auhinna laureaat
* Tomáš Masaryk, tšehhi poliitik, sotsioloog ja filosoof
* Dmitri Mendelejev, vene keemik
* Otto Nordenskjöld, rootsi polaaruurija, geoloog ja geograaf
* Max Planck, saksa füüsik, Nobeli auhinna laureaat
* Ernest Rutherford, Uus-Meremaa päritolu Briti füüsik, Nobeli auhinna laureaat
* Theodor Svedberg, rootsi keemik, Nobeli auhinna laureaat
* Arnold J. Toynbee, Briti ajaloolane, ajaloofilosoof ja kulturoloog
* Ivan Vinogradov, vene matemaatik
* Vito Volterra, itaalia matemaatik
* Hugo de Vries, hollandi botaanik ja geneetik, Gregor Mendeli tööde taasavastajaid
* August Weismann, saksa evolutsioonibioloog
* Johannes Diderik van der Waals, hollandi füüsik, Nobeli auhinna laureaat
* Hubert Wilkins, Austraalia polaaruurija, lendur ja fotograaf

## APSi liikmeid 20. sajandi teisest poolest

#### Ameerika liikmeid

* Philip Hauge Abelson, ameerika füüsik ja geokeemik
* Robert McCormick Adams, ameerika antropoloog ja arheoloog
* Julius Adler, ameerika biokeemik
* Luis Walter Alvarez, ameerika füüsik, Nobeli auhinna laureaat

APSi liige (1953) Luis Walter Alvarez, ameerika füüsik, Nobeli auhinna laureaat
APSi liige (1988) Jared Diamond, ameerika evolutsioonibioloog, füsioloog ja biogeograaf
APSi liige (1957) Milton Friedman, ameerika majandusteadlane, Nobeli auhinna laureaat
APSi liige (1964) Maria Goeppert-Mayer, USA füüsik, Nobeli auhinna laureaat
APSi liige (1965) Ernst Mayr, USA evolutsioonibioloog
APSi liige (1977) Margaret Mead, ameerika kultuuriantropoloog
APSi liige (1965) Walter Munk, ameerika okeanograaf, Crafoordi auhinna laureaat
 APSi liige (1978) Jaroslav Pelikan, USA patraloog ja ajaloolane; 42 ülikooli audoktor
APSi liige (1976) E. O. Wilson, ameerika sotsiobioloog, biogeograaf, ökoloog ja mürmekoloog
APSi liige (1982) Steven Weinberg, ameerika füüsik ja kosmoloog, Nobeli auhinna laureaat
 APSi liige (1993) Edward Witten, ameerika füüsik, fundamentaalfüüsikaalase läbimurde auhinna laureaat
Fail:Eccles lab.jpgAPSi välisliige (1964) John Eccles, Austraalia neurofüsioloog, Nobeli auhinna laureaat
 APSi välisliige (1972) Francis Crick, Briti molekulaarbioloog, Nobeli auhinna laureaat
 APSi välisliige (1988) Jane Goodall, Briti primatoloog ja etoloog, ÜRO rahusaadik
APSi välisliige (1960) Claude Lévi-Strauss, prantsuse antropoloog ja etnoloog
APSi välisliikmed Nikolaas Tinbergen (1975) ja Konrad Lorenz (1974), etoloogid, Nobeli auhinna laureaadid
APSi välisliige (1980) John Maynard Smith, Briti evolutsioonibioloog ja geneetik, Balzani ja Crafoordi auhinna laureaat
APSi välisliige (1998) Tzvetan Todorov, Prantsuse kirjandus- ja kultuuriteoreetik
* Don L. Anderson, ameerika geofüüsik
* Francisco José Ayala, hispaania päritolu USA populatsioonigeneetik, evolutsioonigeneetik ja filosoof
* Bernard Bailyn, ameerika ajaloolane
* John Bardeen, ameerika füüsik ja elektriinsener, pälvinud kaks Nobeli auhinda
* Jacques Barzun, prantsuse päritolu USA ideede- ja kultuuriajaloolane
* George Bass, ameerika allveearheoloog
* Frank A. Beach, ameerika etoloog
* Saul Bellow, Kanada päritolu USA kirjanik, Nobeli kirjandusauhinna laureaat
* Paul Berg, ameerika biokeemik, Nobeli auhinna laureaat
* James H. Billington, ameerika ajaloolane
* Günter Blobel, saksa päritolu USA biokeemik Nobeli auhinna laureaat
* Nicolaas Bloembergen, hollandi-USA füüsik, Nobeli auhinna laureaat
* Baruch Samuel Blumberg, ameerika arstiteadlane
* John Tyler Bonner, ameerika evolutsioonibioloog
* Glen Bowersock, ameerika antiigiteadlane
* Ronald Breslow, ameerika keemik
* Jerome Bruner, ameerika kognitiivpsühholoog
* Theodore Holmes Bullock, ameerika neuroteadlane, neuroetoloogia rajajaid
* John Cairns, ameerika ökoloog ja mikrobioloog
* Donald Thomas Campbell, ameerika sotsiaalteadlane
* Britton Chance, ameerika biofüüsik ja biokeemik
* Shiing-Shen Chern, hiina päritolu USA matemaatik, Shaw' auhinna laureaat
* Alfred Yi Cho, ameerika materjaliteadlane
* Steven Chu, ameerika füüsik, Nobeli auhinna laureaat, USA energiaminister
* Preston Cloud, ameerika biogeoloog ja paleontoloog
* Mildred Cohn, ameerika biokeemik
* Leon N Cooper, ameerika füüsik, Nobeli auhinna laureaat
* Archibald Cox, ameerika õigusteadlane
* James F. Crow, ameerika geneetik
* Paul Cohen, ameerika matemaatik, Fieldsi medali kavaler
* Robert A. Dahl, ameerika politoloog
* Donald Davidson, ameerika filosoof
* Kingsley Davis, ameerika sotsioloog ja demograaf
* Hallowell Davis, ameerika füsioloog ja otorinolarüngoloog
* Jared Diamond, ameerika evolutsioonibioloog, füsioloog ja biogeograaf
* Robert H. Dicke, ameerika füüsik ja kosmoloog
* Rita Dove, ameerika kirjanik
* Freeman Dyson, Briti ja USA füüsik ja matemaatik
* Gerald M. Edelman, ameerika molekulaarbioloog, rakubioloog ja neurobioloog, Nobeli auhinna laureaat
* Thomas Eisner, saksa päritolu USA entomoloog ja ökoloog, keemilise ökoloogia rajajaid
* Marian Wright Edelman, ameerika laste õiguste eest võitleja
* John Elliott, Briti-USA ajaloolane, Balzani auhinna laureaat
* Katherine Esau, saksa ja USA botaanik
* Maurice Ewing, ameerika geofüüsik ja okeanograaf
* Charles Fefferman, ameerika matemaatik, Fieldsi medali kavaler
* Michael Fisher, Briti füüsik
* William Alfred Fowler, ameerika astrofüüsik, Nobeli auhinna laureaat
* John Hope Franklin, ameerika ajaloolane, Kluge auhinna laureaat
* Hans Frauenfelder, Šveitsi päritolu USA füüsik ja biofüüsik
* Milton Friedman, ameerika majandusteadlane, Nobeli auhinna laureaat
* Daniel Carleton Gajdusek, slovaki päritolu USA arst ja viroloog, Nobeli auhinna laureaat
* Richard Garwin, ameerika füüsik
* Murray Gell-Mann, ameerika füüsik, Nobeli auhinna laureaat
* Charles Coulston Gillispie, ameerika teadusajaloolane, Balzani auhinna laureaat
* Owen Gingerich, ameerika astronoom ja teadusajaloolane
* Donald Arthur Glaser, ameerika füüsik ja neurobioloog, Nobeli auhinna laureaat
* Maria Goeppert-Mayer, saksa päritolu USA füüsik, Nobeli auhinna laureaat
* Thomas Gold, Austria päritolu USA astrofüüsik
* Herman Heine Goldstine, ameerika matemaatik ja arvutiteadlane
* Peter Raymond Grant, Briti evolutsioonibioloog
* Kurt Gödel, Austria-USA loogik, matemaatik ja filosoof
* Cyril M. Harris, ameerika insener ja füüsik, akustika eriteadlane
* Evelyn B. Harrison, ameerika kunstiajaloolane
* Carl Gustav Hempel, saksa ja USA teadusfilosoof
* Harry Hammond Hess, ameerika geofüüsik ja geoloog; püstitas sõltumatult Robert Dietzist ookeanipõhja laienemise hüpoteesi
* Roald Hoffmann, USA keemik, Nobeli auhinna laureaat
* Richard Hofstadter, ameerika ajaloolane
* Gerald Holton, saksa päritolu USA füüsik ja teadusajaloolane
* David H. Hubel, ameerika neurobioloog, Nobeli auhinna laureaat
* George Evelyn Hutchinson, Briti päritolu USA zooloog ja limnoloog
* Ada Louise Huxtable, ameerika arhitektuurikriitik
* John Imbrie, ameerika paleokeanograaf
* Thorkild Jacobsen, taani päritolu USA assürioloog
* Alexander Jones, ameerika ajaloolane, antiikaja täppisteaduste ajaloo professor New Yorgi Ülikoolis
* Eric Kandel, ameerika neuropsühhiaater, Nobeli auhinna laureaat
* Remington Kellogg, ameerika zooloog ja Rahvusliku loodusloo muuseumi direktor
* Har Gobind Khorana, India päritolu USA biokeemik, Nobeli auhinna laureaat
* Thomas S. Kuhn, ameerika filosoof
* H. C. Robbins Landon, ameerika musikoloog ja muusikakriitik
* Richmond Alexander Lattimore, ameerika luuletaja ja tõlkija, "Iliase" ja "Odüsseia" tõlkija
* Joshua Lederberg, ameerika molekulaarbioloog, Nobeli auhinna laureaat
* Leon M. Lederman, ameerika füüsik, Nobeli auhinna laureaat
* Tsung-Dao Lee, hiina päritolu USA füüsik, Nobeli auhinna laureaat
* Wassily Leontief, Vene päritolu USA majandusteadlane, Nobeli auhinna laureaat
* Luna Leopold, ameerika geomorfoloog ja hüdroloog
* Rita Levi-Montalcini, Itaalia neurobioloog, Nobeli auhinna laureaat
* Bernard Lewis, Briti ja USA ajaloolane
* Willard Frank Libby, ameerika keemik, Nobeli auhinna laureaat
* Chia-Chiao Lin, hiina päritolu USA rakendusmatemaatik
* Fritz Albert Lipmann, saksa-USA biokeemik, Nobeli auhinna laureaat
* Rodolfo Llinás, Colombia ja USA neuroteadlane
* Salvador Luria, itaalia päritolu USA mikrobioloog
* Ernst Mayr, saksa päritolu USA evolutsioonibioloog
* Robert McNamara, ameerika poliitik ja ärijuht; Maailmapanga president
* William Hardy McNeill, ameerika ajaloolane
* Margaret Mead, ameerika kultuuriantropoloog
* George Armitage Miller, ameerika psühholoog, kognitiivpsühholoogia rajajaid
* John Milnor, ameerika matemaatik, Fieldsi medali kavaler
* Philip Morrison, ameerika füüsik
* Vernon Benjamin Mountcastle, ameerika neuroteadlane
* Walter Munk, ameerika okeanograaf
* Ernest Nagel, Slovakkia päritolu USA teadusfilosoof
* Walle Nauta, ameerika neuroteadlane
* Norman D. Newell, ameerika paleontoloog
* William Nierenberg, ameerika füüsik, Scripps Institution of Oceanography direktor (1965–1986)
* Martha Nussbaum, ameerika filosoof
* Jeremiah P. Ostriker, ameerika astrofüüsik
* Ruth Patrick, ameerika limnoloog
* Ieoh Ming Pei, hiina päritolu USA arhitekt, Pritzkeri auhinna laureaat
* Jaroslav Pelikan, slovaki päritolu USA patraloog ja ajaloolane; 42 ülikooli audoktor ja Kluge auhinna laureaat
* Itzhak Perlman, Iisraeli-USA viiuldaja ja dirigent
* David Pines, ameerika füüsik
* Colin Powell, USA poliitik ja erukindral
* Tatiana Proskouriakoff, vene päritolu USA arheoloog ja lingvistikateadlane
* Stanley B. Prusiner, ameerika neuroloog ja biokeemik
* Hilary Putnam, ameerika filosoof
* Willard Van Orman Quine, ameerika filosoof ja loogik
* Norman Ramsey, ameerika füüsik, Nobeli auhinna laureaat
* Peter H. Raven, ameerika botaanik ja keskkonnakaitsja
* John Rawls, ameerika filosoof
* Roger Revelle, ameerika keskkonnateadlane, Balzani auhinna laureaat
* Frank H. T. Rhodes, Briti päritolu USA paleontoloog, Cornelli Ülikooli emeriitpresident
* Stuart A. Rice, ameerika keemik
* David Rockefeller, ameerika ärimees ja filantroop
* Alfred Romer, ameerika paleontoloog ja bioloog
* Frank Sherwood Rowland, ameerika atmosfäärikeemik, Nobeli auhinna laureaat
* Vera Rubin, ameerika astronoom
* Carl Sagan, ameerika astrofüüsik, kosmoloog, ulmekirjanik ja teaduse populariseerija
* Paul Samuelson, ameerika majandusteadlane, Nobeli auhinna laureaat
* Francis O. Schmitt, ameerika neurobioloog
* J. William Schopf, ameerika paleobioloog
* Martin Schwarzschild, saksa päritolu USA ameerika astronoom
* Vincent Scully, ameerika kunstiajaloolane
* Glenn T. Seaborg, ameerika keemik, tuumakeemia rajajaid, Nobeli auhinna laureaat
* Phillip Allen Sharp, ameerika geneetik ja molekulaarbioloog, Nobeli auhinna laureaat
* George Davis Snell, ameerika geneetik ja immunoloog, Nobeli auhinna laureaat
* Jonathan D. Spence, Briti-USA ajaloolane, spetsialiseerunud Hiina ajaloole
* Roger Wolcott Sperry, ameerika neuropsühholoog ja neurobioloog, Nobeli auhinna laureaat
* Lyman Strong Spitzer, ameerika füüsik, astronoom ja alpinist
* Eliot Stellar, ameerika psühholoog
* Joseph Eugene Stiglitz, ameerika majandusteadlane,
* Noel M. Swerdlow, ameerika teadusajaloolane
* Ihor Ševčenko, ukraina päritolu USA bütsantsoloog
* Kip Thorne, ameerika füüsik
* Ahmed Zewail, Egiptuse-USA keemik, Nobeli auhinna laureaat
* Edward Lawrie Tatum, ameerika biokeemik ja geneetik, Nobeli auhinna laureaat
* Joseph Hooton Taylor, ameerika astrofüüsik, Nobeli auhinna laureaat
* Howard Martin Temin, ameerika geneetik, Nobeli auhinna laureaat
* Stanisław Ulam, Poola juudi päritolu USA matemaatik
* James Van Allen, ameerika kosmoseteadlane
* David B. Wake, ameerika süsteemibioloog
* Michael Walzer, ameerika poliitikafilosoof
* Gerald J. Wasserburg, ameerika geoloog ja geokeemik
* Calvert Watkins, ameerika keeleteadlane
* James Watson, ameerika molekulaarbioloog, Nobeli auhinna laureaat
* Steven Weinberg, ameerika füüsik ja kosmoloog, Nobeli auhinna laureaat
* Victor Weisskopf, Austria päritolu USA füüsik
* Fred Lawrence Whipple, ameerika astronoom
* Lynn White, ameerika ajaloolane
* Morton White, ameerika filosoof ja ideedeajaloolane
* John Archibald Wheeler, ameerika füüsik
* Eric Wieschaus, ameerika arengubioloog, Nobeli auhinna laureaat
* Torsten Nils Wiesel, rootsi ja USA neurobioloog ja neurofüsioloog, Nobeli auhinna laureaat
* Carroll Williams, ameerika arengubioloog ja entomoloog
* Andrew Wiles, Briti matemaatik, Fermat' suure teoreemi tõestaja (1994)
* Edward Osborne Wilson, ameerika sotsiobioloog, biogeograaf, ökoloog ja mürmekoloog
* Robert Rathbun Wilson, ameerika tuumafüüsik
* Edward Witten, ameerika füüsik, Fieldsi medali, Crafoordi auhinna ja fundamentaalfüüsikaalase läbimurde auhinna laureaat
* Gordon S. Wood, ameerika ajaloolane
* Gordon Wright, ameerika ajaloolane
* Chien-Shiung Wu, hiina päritolu USA füüsik
* Yang Chenning, hiina päritolu USA füüsik, Nobeli auhinna laureaat

#### Välisliikmeid

* Hannes Alfvén, rootsi füüsik, Nobeli auhinna laureaat
* Vladimir Igorevitš Arnold, vene matemaatik
* Kurt Baldinger, Šveitsi keele- ja kirjandusteadlane
* Sune Bergström, rootsi biokeemik, Nobeli auhinna laureaat
* Isaiah Berlin, juudi päritolu Briti filosoof
* Bernhard Bischoff, saksa ajaloolane, paleograaf ja filoloog
* Walter Bodmer, saksa päritolu Briti geneetik
* Aage Niels Bohr, taani füüsik, Nobeli auhinna laureaat
* Sydney Brenner, Lõuna-Aafrika Vabariigi molekulaarbioloog, Nobeli auhinna laureaat
* Edward Bullard, Briti meregeofüüsik
* Frank Macfarlane Burnet, Austraalia viroloog ja immunoloog, Nobeli auhinna laureaat
* Heinrich Böll, saksa kirjanik, Nobeli kirjandusauhinna laureaat
* Torbjörn Caspersson, rootsi rakubioloog ja geneetik, Balzani auhinna laureaat
* Winston Churchill, Suurbritannia poliitik, Nobeli kirjandusauhinna laureaat
* David Cox, Briti statistikateadlane
* Francis Crick, Briti molekulaarbioloog, Nobeli auhinna laureaat
* Marie-Thérèse d'Alverny, prantsuse ajaloolane ja raamatukoguteadlane
* René Dubos, prantsuse päritolu USA mikrobioloog ja rohelise ideoloogia arendaja
* Christian de Duve, Belgia rakubioloog ja biokeemik, Nobeli auhinna laureaat
* John Eccles, Austraalia neurofüsioloog, Nobeli auhinna laureaat
* Dietz-Otto Edzard, saksa assürioloog
* Shmuel Eisenstadt, Iisraeli sotsioloog, Balzani auhinna laureaat
* T. S. Eliot, ameerika päritolu Briti kirjanik, Nobeli kirjandusauhinna laureaat
* Boris Ephrussi, Vene juudi päritolu Prantsuse rakubioloog ja geneetik
* Ulf von Euler, rootsi füsioloog ja farmakoloog, Nobeli auhinna laureaat
* Carlos Chagas Filho, Brasiilia arstiteadlane ja neurobioloog
* Charles Fleming, Uus-Meremaa ornitoloog, paleontoloog ja keskkonnakaitsja
* Ragnar Frisch, norra majandusteadlane, Nobeli auhinna laureaat
* Tore Frängsmyr, rootsi teadusajaloolane
* Eugenio Garin, itaalia filosoof ja ajaloolane, spetsialiseerunud renessansiajale
* Vitali Iossifovitš Goldanski, vene füüsik ja keemik
* Ernst Gombrich, Austria päritolu Briti kunstiajaloolane
* Jane Goodall, Briti primatoloog, etoloog ja antropoloog, ÜRO rahusaadik
* Ragnar Granit, soomerootsi päritolu Soome-Rootsi füsioloog, Nobeli auhinna laureaat
* Václav Havel, Tšehhi näitekirjanik ja poliitik
* Hermann Hunger, Austria assürioloog ja astronoomiaajaloolane
* Bert Hölldobler, saksa käitumisbioloog, sotsiobioloog ja mürmekoloog
* Marianne Grunberg-Manago, Prantsuse biokeemik
* William Donald Hamilton, Briti evolutsioonibioloog
* Harald zur Hausen, saksa viroloog, Nobeli auhinna laureaat
* Stephen Hawking, Briti füüsik ja kosmoloog
* Alan Lloyd Hodgkin, Briti füsioloog ja biofüüsik, Nobeli auhinna laureaat
* Fred Hoyle, Briti astronoom ja kosmoloog
* Andrew Huxley, Briti füsioloog ja biofüüsik, Nobeli auhinna laureaat
* Niels Kaj Jerne, taani immunoloog, Nobeli auhinna laureaat
* Juan Carlos I, Hispaania kuningas, 8 ülikooli audoktor
* Efrayim Katsir, Iisraeli biofüüsik ja poliitik; Ameerika Filosoofiaseltsi liikmeks valimisel (1976) oli Iisraeli president
* George Klein, Ungari päritolu Rootsi rakubioloog ja vähiuurija
* Andrei Kolmogorov, vene matemaatik
* Hans Kornberg, Briti biokeemik
* Emmanuel Le Roy Ladurie prantsuse ajaloolane
* Wilfrid Le Gros Clark, Briti anatoom, primatoloog ja paleoantropoloog
* Jean Leclant, prantsuse egüptoloog, Balzani auhinna laureaat
* Dmitri Sergejevitš Lihhatšov, vene kirjandusteadlane ja ajaloolane
* Martin Lindauer, saksa etoloog
* Konrad Lorenz, Austria zooloog, etoloog ja ornitoloog, Nobeli auhinna laureaat
* Bernard Lovell, Briti füüsik ja astronoom, raadioastronoomia teerajaja
* Reimar Lüst , saksa astrofüüsik
* Claude Lévi-Strauss, prantsuse antropoloog, etnoloog ja müüdiuurija
* Hans E. Mayer, saksa ajaloolane
* Henry Moore, Briti skulptor
* Jan Oort, hollandi astronoom
* Juri Anatoljevitš Ovtšinnikov, vene biokeemik
* C.N.R. Rao, India keemik
* Martin Rees, Briti astrofüüsik ja kosmoloog
* Mary Robinson, Iirimaa ja ÜRO poliitik
* Jacqueline de Romilly, prantsuse filoloog ja antiigiteadlane
* Pierre Rosenberg, prantsuse ajaloolane ja esseist
* Andrei Sahharov, vene füüsik ja ühiskonnategelane, dissident
* Abdus Salam, Pakistani füüsik, Nobeli auhinna laureaat
* Dennis William Sciama, Briti füüsik ja kosmoloog
* Michael Sela, Iisraeli immunoloog
* Jean-Pierre Serre, prantsuse matemaatik, Fieldsi medali ja Balzani auhinna laureaat
* Charles Singer, Briti teadusajaloolane
* Quentin Skinner, Briti ideedeajaloolane
* John Maynard Smith, Briti evolutsioonibioloog ja geneetik, Balzani ja Crafoordi auhinna laureaat
* Aleksander Sergejevitš Spirin, vene biokeemik
* Mysore Narasimhachar Srinivas, India sotsioloog, tuntud kastisüsteemide uurijana
* Semir Zeki, Briti neurobioloog ja neuroesteetik
* Jakov Zeldovitš, Vene füüsik ja kosmoloog
* Geoffrey Ingram Taylor, Briti füüsik, matemaatik ja hüdromehaanik
* John Meurig Thomas, Briti keemik
* Nikolaas Tinbergen, hollandi etoloog ja ornitoloog, Nobeli auhinna laureaat
* Phillip Tobias, Lõuna-Aafrika Vabariigi paleoantropoloog
* Tzvetan Todorov, bulgaaria päritolu Prantsuse kirjandus- ja kultuuriteoreetik
* Shin'ichirō Tomonaga, jaapani füüsik, Nobeli auhinna laureaat
* Claudio Vita-Finzi, Briti geoloog
* John Tuzo Wilson, Kanada geofüüsik ja geoloog, üks laamtektoonika teooria arendajaid
* Rüdiger Wehner, saksa neurobioloog ja käitumisbioloog
* John Zachary Young, Briti zooloog ja neurofüsioloog

## APSi liikmeid 21. sajandi algusest

#### Ameerika liikmeid

APSi liige (2003) Rita R. Colwell, ameerika mikrobioloog, 49 ülikooli audoktor
APSi liige (2006) Thomas Nagel, ameerika filosoof
 APSi liige (2006), John Forbes Nash, ameerika matemaatik, Nobeli auhinna laureaat, kelle elust on tehtud mängufilm "Piinatud geenius"
APSi liige (2004) Jim Peebles, Kanada ja USA füüsik ja kosmoloog, Shaw' ja Crafoordi auhinna laureaat
APSi liige (2010) Lisa Randall, ameerika füüsik
APSi liige (2012) Terence Tao, Austraalia-USA matemaatik, Fieldsi ja Crafoordi auhinna laureaat
* John Abelson, ameerika molekulaarbioloog
* James S. Ackerman, ameerika arhitektuuriajaloolane
* Frances E. Allen, ameerika arvutiteadlane
* Neil Alden Armstrong, ameerika astronaut
* John Avise, ameerika evolutsioonigeneetik, looduskaitsja, ökoloog ja teadusajalooalne
* John W. Baldwin, ameerika ajaloolane
* Cornelia Bargmann, ameerika neurobioloog
* Bonnie Bassler, ameerika molekulaarbioloog
* Cynthia M. Beall, ameerika antropoloog (füüsiline antropoloogia)
* Ben Bernanke, juudi päritolu USA majandusteadlane, USA Föderaalreservi juhatuse esimees
* Tyler Burge, ameerika filosoof
* Judith Butler, ameerika filosoof, poststrukturalist ja feminist
* Nancy Cartwright, ameerika teadusfilosoof
* Stanley Cavell, ameerika filosoof
* Noam Chomsky, ameerika keeleteadlane
* Ralph J. Cicerone, ameerika atmosfääriteadlane
* Rita R. Colwell, ameerika mikrobioloog, 49 ülikooli audoktor
* Natalie Zemon Davis, ameerika ajaloolane
* E. L. Doctorow, ameerika kirjanik
* Ronald Dworkin, ameerika filosoof
* Sandra Moore Faber, ameerika astrofüüsik ja kosmoloog
* Robert Fogel, ameerika majandusteadlane ja -ajaloolane, Nobeli auhinna laureaat
* Fred Gage, ameerika geneetik
* Howard Gardner, ameerika psühholoog
* Eugene Garfield, ameerika teadlane, Institute for Scientific Informationi (ISI) asutaja
* Sheldon Lee Glashow, ameerika füüsik, Nobeli auhinna laureaat
* Barbara Rosemary Grant, Briti evolutsioonibioloog
* Alan Greenspan, ameerika majandusteadlane
* David Gross, ameerika füüsik ja stringiteoreetik, Nobeli auhinna laureaat
* Douglas Hofstadter, ameerika kognitiivteadlane
* Walter Isaacson, ameerika ajakirjanik, kirjanik ja biograaf
* Thomas H. Jordan, ameerika seismoloog
* Evelyn Fox Keller, ameerika füüsik, publitsist ja feminist
* Mary-Claire King, ameerika geneetik
* Robert Kirshner, ameerika astronoom
* Roger Kornberg, ameerika biokeemik, Nobeli auhinna laureaat
* Saul A. Kripke, ameerika filosoof
* Paul Krugman, ameerika majandusteadlane ja kolumnist, Nobeli auhinna laureaat
* Lawrence Lessig, ameerika jurist, õigusfilosoof ja poliitaktivist
* Arnold J. Levine, ameerika molekulaarbioloog
* Sara Lawrence-Lightfoot, ameerika sotsioloog
* Alasdair MacIntyre, ameerika filosoof
* Marcia McNutt, ameerika tektoonfüüsik ja okeanograaf
* Philippe de Montebello, ameerika muuseumitegelane, Metropolitani Kunstimuuseumi direktor (1977–2008)
* Ellen S. Mosley-Thompson, ameerika paleoklimatoloog
* Thomas Nagel, ameerika filosoof
* John Forbes Nash, ameerika matemaatik, põhitööd mänguteooria ja diferentsiaalgeomeetria alal, Nobeli auhinna laureaat
* Onora O'Neill, ameerika filosoof
* Marshall Warren Nirenberg, ameerika biokeemik ja geneetik, Nobeli auhinna laureaat
* John A. Orcutt, ameerika okeanograaf
* Elinor Ostrom, ameerika majandusteadlane, Nobeli auhinna laureaat
* Jim Peebles, Kanada ja USA füüsik ja kosmoloog, Shaw' ja Crafoordi auhinna laureaat
* Robert B. Pippin, ameerika filosoof
* Robert Putnam, ameerika politoloog
* Lisa Randall, ameerika füüsik
* Richard Rorty, ameerika filosoof
* Roald Sagdeeev, Vene-USA füüsik
* Maarten Schmidt, hollandi ja USA astronoom
* Martin Scorsese, ameerika filmilavastaja
* Denise Scott Brown, ameerika arhitekt
* John R. Searle, ameerika filosoof
* Susan Solomon, ameerika atmosfäärikeemik
* George Soros, Ungari juudi päritolu USA filantroop ja ühiskonnategelane
* Guyford Stever ameerika riigiametnik, füüsik, õppejõud ja insener
* Terence Tao, hiina päritolu Austraalia ja USA matemaatik, Fieldsi medali ja Crafoordi auhinna laureaat
* Lonnie Thompson, ameerika paleoklimatoloog
* Keith Thomson, ameerika evolutsioonibioloog, teadusajaloolane ja publitsist
* Craig Venter, ameerika molekulaarbioloog, biokeemik, farmakoloog ja ettevõtja
* Robert Venturi, ameerika arhitekt
* Frank Wilczek, ameerika füüsik ja matemaatik, Nobeli auhinna laureaat
* Robert Woodrow Wilson, ameerika astronoom, Nobeli auhinna laureaat
* Susan Wolf, ameerika filosoof
* Patricia C. Wright, ameerika primatoloog, antropoloog ja looduskaitsja
* Carl Woese, ameerika mikrobioloog

#### Välisliikmeid

* Hans Belting, saksa kunstiajaloolane
* Paul Bernard, prantsuse arheoloog
* Michael Berridge, Rodeesia päritolu Briti füsioloog ja biokeemik

APSi välisliige (2002) Gro Harlem Brundtland, Norra poliitik ja diplomaat
* Patrick Bateson, Briti etoloog ja teaduskirjanik
* Gro Harlem Brundtland, Norra poliitik, diplomaat ja arst
* Bryan Clarke, Briti geneetik
* Paul Crutzen, hollandi atmosfäärikeemik, Nobeli auhinna laureaat
* Anne Cutler, Saksa psühholingvistikateadlane
* Partha Dasgupta, India päritolu Briti majandusteadlane
* Carlo Ginzburg, itaalia ajaloolane
* Jan-Åke Gustafsson, rootsi molekulaarbioloog ja biokeemik
* Zaha Hadid, Iraagi-Briti arhitekt, Pritzkeri auhinna laureaat
* Steve Jones, Briti geneetik ja malakoloog
* John Krebs, Briti zooloog ja käitumisökoloog
* Reinhard Kurth, saksa viroloog
* Mogens Trolle Larsen, taani assürioloog
* Hubert Markl, saksa füsioloog ja käitumisökoloog
* Robert McCredie May, Briti bioloog, uurinud teoreetilist ökoloogiat ja biodiversiteeti
* Hermann Parzinger, saksa arheoloog
* Roger Penrose, inglise füüsik
* Erika Rummel, Austria päritolu Kanada ajaloolane
* Celâl Şengör, türgi geoloog
* Ismail Serageldin, Egiptuse raamatukogundustegelane, Bibliotheca Alexandrina direktor
* Ernesto Zedillo, Mehhiko poliitik ja majandusteadlane, suurkorporatsioonide majanduskonsultant, endine Mehhiko president
* Rašid Sjunjajev, tatari päritolu Venemaa astrofüüsik
* David Weatherall, Briti arstiteadlane ja molekulaarbioloog
* Lewis Wolpert, Lõuna-Aafrika Vabariigi päritolu Briti arengubioloog ja publitsist

## Vaata ka

* Rahvuslik Teaduste Akadeemia
* Ameerika Kunstide ja Teaduste Akadeemia

## Viited

## Välislingid

* American Philosophical Society Ameerika Filosoofiaseltsi koduleht (inglise keeles)
* Classes and Subdivisions APSi struktuur Ameerika Filosoofiaseltsi kodulehel (inglise keeles)
* American Philosophical Society Member History APSi liikmed alates 1768. aastast APSi kodulehel ( inglise keeles)
* American Philosophical Society APSi liikmeid läbi aegade NNDB kodulehel (inglise keeles)